ኩነታት ኣየር ፕሬዝደንት ትራምፕ፡ ብዛዕባ ሳዕቤን ክሌማዊ ለውጢ ተጠራጣሪ ስለ ዝኾነ፡ ተሓዳሲ ሓይሊ ዘይኮኑ ፕሮጀክታት ከስፍሕ ይደሊ። ካብዚ ብዝብገስ ምኹዓት ነዳድን ጋዝን ክውስኽ ኣለዎ ኢሉ ይኣምን። ንሱ፡ ብ2015 ኣብ ፓሪስ ንዝተበጽሐ ስምምዕ ምክልኻል ክሊማዊ ለውጢ ዓለምለኸ ሃገራት ስለ ዘይተቐበሎ፡ ኣመሪካ ካብቲ ስምምዕ ክትወጽእ ወሲኑ'ዩ። ብወግዒ ድማ ኣብዚ ዓመት ክትወጽእ እያ። ባይደን፡ ኣመሪካ ተመሊሳ ናብቲ ስምምዕ ክትኣቱ ክገብር'የ ይብል። ኣብ 2050 ድማ ልቀት ካርቦን ኣመሪካ ናብ ባዶ ንክወርድ ከም ዝሰርሕ ይመባጻዕ። ነዳድን ጋዝን ንምኹዓት ዝወጽእ ገንዘብ ህዝብን መንግስትን ደው ብምባል ድማ፡ ኣብ ሓምለዋይ ልምዓት ክልተ ትሪሊየን ዶላር ከም ዘውፍር ይዛረብ። ቁጠባ ፕሬዝደንት ትራምፕ፡ ኣብ ውሽጢ 10 ኣዋርሕ ን10 ሚሊዮን ሰባት ናይ ስራሕ ዕድል ከም ዝፈጥር ብምግላጽ፡ ሓደ ሚልዮን ሓደሽቲ ናኣሽቱ ትካላት ንግዲ ከም ዝፈጥር ይገልጽ። ግብሪ እቶት ብምንካይ ኣብ ኣመሪካ ዝርከቡ ኩባንያታት ሰራሕተኛታተን ዓቂበን ንክቕጽላ ንምትብባዕ ልቓሕ ከምዝረኽባ ክገብር እየ ይብል። ጆ ባይደን፡ ኣብ ማሕበራዊ ኣገልግሎት ንምውፋር፡ ነቶም ኣብ ዓመት ልዕሊ 400 ሽሕ ዶላር ዝረኽቡ ልዑል እቶት ዘለዎም ጽላታት ግብሪ ክውስኽ እየ ይብል። ካብዚ ሕጂ ዘሎ ዝተሓተ መጠን ክፍሊት ሰራሕተኛታት ንሰዓት 7.25 ዶላር ናብ 15 ዶላር ክብ ከብሎ እየ ይብል። ካማላ ሃሪስ፡ ንትራምፕ 'ብጉድለት ምሕደራ' ነቒፋቶ ማክኮኔል፡ ኣብ ኣመሪካ ግቡእ ምርኽኻብ ስልጣን ከምዝህሉ ተመባጺዑ ትራምፕ ንባይደን 'ቅድሚ ክትዕ ምግጣምና መርመራ ሓሺሽ ንግበር' ኢልዎ ጥዕና ፕሬዝደንት ትራምፕ፡ መድሕን ጥዕና ኣመሪካ ፕሬዝደንት ኣመሪካ ነበር ባራክ ኦባማ ክቕጽል ኣይደልዮን። ዋላ'ውን ዝርዝር ዝሓስቦም መደባት እንተዘይገለጸ፡ ነዚ ፖሊሲ ብኻልእ ክትክኦ እዩ ዝደሊ። ዋጋ ካብ ደገ ዝኣትው ኣፋውስ ምንካይ'ውን ካልእ መደብ ፕሬዝደንት ትራምፕ እዩ። ጆ ባይደን፡ ብኣንጻሩ ኣብ እዋን መሪሕነት ፕሬዝደንት ነበር ባራክ ኦባማ ዝነበረ ፕሮግራም መድሕን ጥዕና ኣመሪካውያን ክቕጽልን ክጠናኸርን ይደሊ። እቲ ካብ 60 ክሳብ 65 ንዝዕድሚኦም ሰባት ሕክምናዊ ሓገዛት ክረኽቡ ዝብል ፖሊሲ፡ እቲ ዕድመ ከጉድሎ'ውን ድሌት ኣለዎ። ብተወሳኺ ኩሎም ኣመሪካውያን መድሕን ጥዕና ዝረኽቡሉ ተመሳሳሊ መደብ ክህሉ እዩ ይብል። ምንጪ ስእሊ, Getty Images ፖሊሲ ጉዳይ ወጻኢ ፕሬዝደንት ትራምፕ፡ ቑጽሪ ኣብ ዝተፈላለያ ሃገራት ዘለው ወተሃደራት ከጉድል'የ ኢሉ'ኳ እንተነበረ ኣብ ሓይሊ ምክልኻል ዝገብሮ ወፍሪ ግን ወሲኹ ኣሎ። ብተወሳኺ ኣመሪካ ምስ ኻልኦት ሃገራት ዘለዋ ዓለምለኻዊ ጥምረት ንጎኒ ብምግዳፍ ኣብ ልዕሊ ቻይና ቐረጽ ከንብር ምዃኑ ይዛረብ። ጆ ባይደን፡ ኣመሪካ ምስ መላፍንታ ዘለዋ ምሕዝነት ናብ ንቡር ክመልሶ እየ ይብል። ኣብ ልዕሊ ቻይና ቐረጽ ምንባር ዘይኮነ፡ ምስ ዓለምለኻዊ ልፍንቲ ብምትሕብባር ቻይና "ክትነጽጎ" ዘይትኽእል ተሓታትነት ከምእትቕበል ክገብር እየ ይብል። ዓሌታውነትን ኣተሓሕዛ ፖሊስን ፕሬዝደንት ትራምፕ፡ ዓሌታውነት ኣብ ውሽጢ እቲ ስርዓት ዘሎ ጸገም ኣይኮነን እዩ ዝብል። ንርእሱ ሕጊ ክትግበር ዝጉስጉስ ገይሩ'ዩ ዝቖጽር። ጆ ባይደን፡ ዓሌታውነት ናይ ስርዓት ጸገም'ዩ ኢሉ ይኣምን። ነዚ ድማ ኣብቲ ስርዓት ፍትሒ ለውጢ ክመጽእ ብምግባር ምቅላስ ይክኣል እዩ ዝብል ፖሊሲ ሒዙ መጺኡ ኣሎ። እዚ እቲ ስርዓት ፍትሒ ዘመናዊ ብምግባርን ኣብ ሕብረተሰብ ትኹረት ዝገበረ ልምዓት ብምምራሕን እዩ ክመሓየሽ ዝኽእል ይብል። ኣጠቓቕማ ብረት ፕሬዝደንት ትራምፕ፡ ኣመሪካውያን ብረት ክሕዙ መሰል ኣለዎም ዝብል ኣብ ሕገ መንግስቲ ኣመሪካ ዝጸደቐ ኻልኣይ ምምሕያሽ ምሕላው ትርጓመ ከም ዘድልዮ ይገልጽ። ትራምፕ ካብ 2019 ጀሚሩ ድሕረ ባይታ እቶም ብረት ዝዕድጉ ሰባት ብዝግባእ ክጽናዕ ኣለዎ'ኳ እንተበለ ክሳብ ሕጂ ግን ናብ ግብሪ ዝኣተወ መደብ የለን። ጆ ባይደን፡ ጉድኣት ዘብጽሑ ኣጽዋር ክእግድ፣ ኣብ ወርሒ ሓደ ሰብ ክንደይ ዝኣክል ብረት'ዩ ክዕድግ ዝኽእል ዝብል ክግድብን ሓላፍነት ዘይስምዖም ኣፍረይትን ሸየጥትን'ውን ክኸሶም ውጥን ከምዘለዎ ይዛረብ። ላዕለዋይ ቤት ፍርዲ ፕሬዝደንት ትራምፕ፡ ኣብዚ ዘጋጥም ክፍተት ናይ ምምላእ ሕገ መንግስታዊ ስልጣን ከም ዘለዎ ዝገልጽ ትራምፕ፡ ኣብዚ ሕጂ እዋን ድማ ኣካታዒት ዝኾነት ዳኛ ኤሚ ኮኒ ባሬት ክትሽየም ኣቕሪቡ ኣሎ። እንተኾነ፡ ቅድም ክብል ክልቲኦም ምንጻል ጥንሲ ኣብ ኣመሪካ ሕጋዊ መሰል ክኸውን የብሉን ምባሎም ይፍለጥ። ጆ ባይደን፡ ድማ ኣብ ቀጻሊ ወርሒ ድሕሪ ዝካየድ ፕሬዝደንታዊ መረጻ ተዓዊቱ ስልጣን ብዝሕዝ ሰብ'ዩ ክቐርብ ዘለዎ ኢሉ ይካታዕ። ንሱ እንተተመሪጹ፡ ዋላ'ውን እቲ ላዕለዋይ ቤት ፍርዲ እንተተቓወመ ምንጻል ጥንሲ ደቂ ኣንስትዮ መሰለን ምዃኑ ዝድግፍ ሕጊ ከም ዘጽድቕ ይዛረብ። ተዛማዲ ትሕዝቶ ጆ ባይደን፡ ፕረዚደንት ምስ ኮነ ከፈጽሞም ትጽቢት ዝግበሩ ወሰንቲ ጉዳያት እንታይ'ዮም?7 ሕዳር 2020 መረጻ ኣመሪካ፡ ዶናልድ ትራምፕ ኣብ መረጻ ንኽዕወት ዝጽልዩ ኣፍሪቃውያን ወንጌላውያን14 ጥቅምቲ 2020 መረጻ 2020፡ ትራምፕ ባይደን ሕልሚ ኣመሪካ ‘ከዕንዎ’ዩ’ ክብል ኣጠንቂቑ28 ነሓሰ 2020 ሃገራዊ ባይቶ ኣመሪካ፡ ብፖስታ ንምድማጽ፡ 25 ቢልዮን ዶላር መዲቡ23 ነሓሰ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
